# Gran Mesquita de Ghardaïa

La gran mesquita de Ghardaïa o mesquita aljama de sidi Ghànim (àrab: الجامع سيدي غانم, jāmiʿ sīdī Ḡānim) és la mesquita aljama de Ghardaïa, al nord del desert algerià, i la més antiga de la ciutat. Data de la fundació de la ciutat en el segle xi i és famosa per la seua arquitectura excepcional. És una de les mesquites històriques més importants d'Algèria i és emblemàtica del Mzab.
La gran mesquita de Ghardaïa és un punt de referència essencial de l'àrea, la qual cosa li ha valgut el sobrenom de «el far espiritual», i ha exercit històricament les funcions de fortificació, escola, ajuntament i tribunal.

## Història

La gran mesquita fou fundada al mateix temps que el ksar (fortalesa) de Ghardaïa, el 1048, per notables mozabits com el xeic Mohamed Benyahia i el xeic Youcef Benyoumer. La ciutat de Ghardaïa es va construir a l'entorn de la mesquita.
En el segle xvi, amb el xeic Ammi Said, es va ampliar l'edifici..
Al llarg de la seua història, la mesquita ha exercit un paper essencial a l'àrea de Ghardaïa: madrassa, ajuntament i tribunal per a jutjar litigis segons la llei islàmica o xaria.

## Arquitectura

Al punt més alt de la vall de Mzab, la gran mesquita de Ghardaïa és famosa per la seua arquitectura adaptada al desert i la seua capacitat per a adaptar-se a les necessitats de la població urbana.
Té dos minarets. El més imposant, de 23 metres d'alçada, es va construir al segle xvi. Actua, també, com a torre de guaita.
El segon minaret, més menut, d'uns sis metres, data de la fundació de la mesquita.
La mesquita té dues sales d'oració i aules d'ensenyament (anomenades majlis pels mozabits).

## Referències

* ↑ Rafik Chenini. «Mosquée de Ghardaïa : Le phare spirituel de la vallée du M’zab» (en francés). elmoudjahid.dz, 17-04-2022. [Consulta: 7 maig 2024].
* ↑ ; Rasid, Abdelhamid; Selva, Fabio; Cataldi «The Town of Ghardaïa in M'zab, Algeria: Between Tradition and Modernity» (en anglés). Traditional Dwellings and Settlements Review, 7, 2, 1996, pàg. 63–74. ISSN: 1050-2092 [Consulta: 7 maig 2024].
* 1 2 Rafik Chenini. «Mosquée de Ghardaïa : Le phare spirituel de la vallée du M’zab» (en francés). elmoudjahid.dz, 17-04-2022. [Consulta: 7 maig 2024].
* ↑ ; Laureano Water Conservation Techniques in Traditional Human Settlements (en anglés). Copal Publishing Group, 2013-08-07, p. 122. ISBN 978-81-924733-3-8.
* ↑ Rafik Chenini. «Mosquée de Ghardaïa : Le phare spirituel de la vallée du M’zab» (en francès). elmoudjahid.dz, 17-04-2022. [Consulta: 7 maig 2024].
* ↑ «La grande mosquée de Ghardaia» (en francés). Office de Protection et de Promotion de la Vallée du M'Zab - OPVM. [Consulta: 7 maig 2024].
* ↑ ; Houria; Lakhdar; Amine; Farida Une architecture de la lumière. Les arts de l’Islam en Algérie (en francés). Museum With No Frontiers, MWNF (Museum Ohne Grenzen). ISBN 978-3-902782-23-6.
* ↑ «Vallée du M'Zab» (en francés). UNESCO Centre du patrimoine mondial. [Consulta: 7 maig 2024].
* ↑ «La grande mosquée de Ghardaia» (en francès). Office de Protection et de Promotion de la Vallée du M'Zab - OPVM. [Consulta: 7 maig 2024].
* ↑ ; Ladaoui Benferhat La Lumière Symbolique Dans Les Mosquées. Cas D ’étude: Le Mzab (en francés). Universitat de Biskra, 2010, p. 90.